Σύνδεσμος Υποτρόφων Ιδρύματος Ωνάση

Ο Σύνδεσμος Υποτρόφων του Ιδρύματος Ωνάση (με επίσημο όνομα «Σύνδεσμος Υποτρόφων του Κοινωφελούς Ιδρύματος Αλέξανδρος Σ. Ωνάσης»Συναυλία με lieder και άριες από νέες λυρικές φωνές από τον Σύνδεσμο Υποτρόφων Ιδρύματος Ωνάση, Καθημερινή, 15.03.2006) είναι πολιτιστικό σωματείο που συστάθηκε το 1986 έπειτα από πρωτοβουλία των υποτρόφων του ιδρύματος. Ο αριθμός των ενεργών μελών του ανέρχεται σε περισσότερα από 1.800 άτομαΣύνδεσμος Yποτρόφων του Ιδρύματος Ωνάση: Ιστορικό Συνδέσμου.. Διοικείται από δεκαπενταμελές διοικητικό συμβούλιο, το οποίο εκλέγεται κάθε δύο χρόνια από τη γενική συνέλευση των μελών.

 Ίδρυση 
Το σωματείο ιδρύθηκε το 1986 μετά από πρωτοβουλία των πρώτων υποτρόφων του ιδρύματος. Δυνατότητα εγγραφής στον Σύνδεσμο έχουν όσοι έχουν ολοκληρώσει τις σπουδές για τις οποίες τους χορηγήθηκε υποτροφία από το Ίδρυμα Ωνάση, οι οποίοι αποτελούν κατά κύριο λόγο άτομα που δραστηριοποιούνται στο χώρο των γραμμάτων, των επιστημών και των τεχνών, τόσο στην Ελλάδα όσο και στο εξωτερικό και οι οποίοι κατά το 2006 υπολογίζονταν σε 4.200 άτομα περίπου. Στόχος του Συνδέσμου είναι να αποτελέσει κόμβο όπου τα μέλη παρουσιάζουν τις δραστηριότητές τους, δίαυλος επικοινωνίας μεταξύ των μελών, του ιδρύματος και της ελληνικής κοινωνίας αλλά και πολιτιστικό σημείο αναφοράςΣύνδεσμος Yποτρόφων του Ιδρύματος Ωνάση: Ιστορικό Συνδέσμου: Σκοπός..

Δραστηριότητες
Ο Σύνδεσμος δραστηριοποιείται στο επιστημονικό, πολιτιστικό, πνευματικό και καλλιτεχνικό πεδίο μέσω της οργάνωσης συνεδρίων, διαλέξεων, ομιλιών, επιστημονικών και καλλιτεχνικών εκδηλώσεων κ.ά.

Παράλληλα, ο Σύνδεσμος εκδίδει τριμηνιαίο ενημερωτικό περιοδικό με τίτλο «ΑΩ»Σύνδεσμος Yποτρόφων του Ιδρύματος Ωνάση: Περιοδικό ΑΩ. (διατίθεται και σε ηλεκτρονική μορφή ενώ διαθέτει και αγγλόφωνη έκδοση με τίτλο «ΑΩ International»). Ο τίτλος του περιοδικού προέρχεται από τα αρχικά του ονόματος του Αλέξανδρου Ωνάση.

Το 2014, ο Σύνδεσμος Υποτρόφων του Ιδρύματος Ωνάση από κοινού με τη Στέγη Γραμμάτων και Τεχνών ΑΜΚΕ, υπέβαλε πρόταση χρηματοδότησης του έργου "Ανοιχτές Διαδικτυακές Πλατφόρμες Γραμμάτων και Τεχνών", στο πλαίσιο της οποίας πρόκειται να ψηφιοποιηθεί και να διατεθεί ελεύθερα μέσω ηλεκτρονικής μορφής στο κοινό μεγάλο μέρος της Ελληνικής Βιβλιοθήκης του Ιδρύματος Ωνάση.

Σύμφωνα με το πρόγραμμα δράσεων 2014-2015, ο Σύνδεσμος Υποτρόφων του Ιδρύματος Ωνάση διοργάνωσε εννέα δράσεις σε διάφορους τομείς (Θεατρικό Μαραθώνιο, εθελοντική προσφορά δράσης παιδείας και πολιτισμού σε σχολεία της Ελλάδας, μουσικοχορευτική παράσταση, συμμετοχή στον Μαραθώνιο της Αθήνας, μουσική γιορτή, Φεστιβάλ επιστήμης, Ημέρα Επιχειρηματικότητας, ημερίδα με θέμα την φωτογραφία, δράση αρχιτεκτόνων)ΚΟΙΝΩΦΕΛΕΣ ΕΡΓΟ Το πρόγραμμα δράσεων από τον Σύνδεσμο Υποτρόφων του Ιδρύματος Ωνάση, Ημερησία, 16/10/2014.

 Παραπομπές 

Κατηγορία:Μη κυβερνητικές οργανώσεις
Κατηγορία:Πολιτιστικοί σύλλογοι της Ελλάδας
Κατηγορία:Πολιτιστικοί σύλλογοι της Αθήνας
Κατηγορία:Πολιτισμός στην Αθήνα